《再游凤凰山寺 其二》
宋代·程公许

西康州隔暮云边，风去不来今几年。神眷此山良有以，客行何恨独潸然。

瑞图那复来阿阁，王泽何当复下泉。定慧光中祈印證，等慈心与佛齐肩。

作者简介：程公许（？—1251），字季与，一字希颖，号沧州。南宋眉州眉山（今属四川）人，一说叙州宣化（今四川宜宾西北）人。嘉定进士。历官著作郎、起居郎，数论劾史嵩之。后迁中书舍人，进礼部侍郎，又论劾郑清之。屡遭排挤，官终权刑部尚书。有文才，今存《沧州尘缶编》。